stanford-oval/wikipedia huggingface dataset:
Maailma kylässä
Vuoden 2012 Maailma kylässä

13. kerran järjestetty festivaali pidettiin 26.–27. toukokuuta. Paikalla kävi 105 000 ihmistä. Esiintyjinä olivat mm. Jukka Poika & Sound Explosion Band, Kabbalah, Kel Assouf, Kara Collective, Ethnopolis, El Gafla feat. Asa, Natacha Atlas, Perrozompopo, The Irrationals, Sabreena Da Witch, Mariem Hassan, Blick Bassy, Yemen Blues, Gracias feat. Noah Kin, The Northern Governors, Atlético Kumpula, Liljan Loisto, Ville Leinonen, Paula Koivuniemi ja Kari Peitsamo & Risto Ylihärsilä.
Vuoden 2011 Maailma kylässä

Vuonna 2011 12. kerran järjestetty festivaali pidettiin 28.–29. toukokuuta. Paikalla kävi 70 000–80 000 ihmistä. Esiintyjinä olivat mm. Vusi Mahlasela, Tony Allen & Jimi Tenor, Yona, Uusi Fantasia, Signmark, Pertti Kurikan Nimipäivät feat ja Pelle Miljoona.
Vuoden 2010 Maailma kylässä

Vuonna 2010 11. kerran järjestetty festivaali pidettiin 29.–30. toukokuuta. Esiintyjinä olivat mm. ChocQuibTown, Mad Juana, Quique Neira, A Moving Sound, UrJazz feat. Kalevi Louhivuori, Anna Puu, Anneli Saaristo, Manna ja Aiyekooto and his Afrobeat International ja Lyra All Stars.
Vuoden 2009 Maailma kylässä

Vuoden 2009 Maailma kylässä järjestettiin 23.–24.5. Paikalla oli noin 400 näytteilleasettajaa ja myyjää sekä yli 40 etnistä keittiötä. Festivaali oli järjestyksessään kymmenes ja esityksiä oli noin sata. Festivaali teki yhteistyötä klubien järjestelyssä Clube Brasilin ja Funky Elephant -festivaalin kanssa. Koko festivaaliohjelmisto Musiikkiesiintyjiä:
Terakaft (Länsi-Sahara)
La-33 (Kolumbia)
Ghorwane (Mosambik)
Novalima (Peru)
Fat Beat Sound System (Suomi)
Caipirinha & Sergio Bastos (Brasilia-Suomi),
Dj Magic Sam (Suomi)
Dj Sampsa Vilhunen (Suomi)
Echosystem (Suomi)
The Souljazz-Orchestra (Kanada)
The Suhinators feat. Puppa J, Nestori, Renegade & Papa Zai (Suomi)
Up, Bustle and Out (Iso-Britannia)
Sväng (Suomi)
Signmark (Suomi)
Marjo Leinonen & Viranomaiset (Suomi)
Jippu (Suomi)
Reino & The Rhinos (Suomi)
Maritta Kuula & Karvanopat feat. Nartana (Suomi)
Mimi ja Kuku (Suomi)
Vuoden 2008 Maailma kylässä

Vuoden 2008 Maailma kylässä järjestettiin 24.–25. toukokuuta Paikalla oli noin 400 näytteilleasettajaa ja myyjää sekä noin 40 etnistä keittiötä. Festivaali oli järjestyksessään yhdeksäs.
Musiikkiesiintyjiä olivat muun muassa:
Barbara Hendricks (USA)
John McGregor (Suomi)
Dissidenten (GER/MAR)
Sol y Lluvia (CHI)
Iolanta Savva (MDA)
Norlan Leygonier Santana (CUB)
CariBianca Goes Big Band
Lepakkotiimi (Suomi)
Les Boukakes (FRA)
Alamaailman Vasarat (Suomi)
Trio Taika -valoshow (Suomi)
Barbara Hendricks (USA/SWE)
Värttinä (Suomi)
M4 (NAM/FIN)
Tango Siboney (BOL/FIN)
Mamani Keita & Nicolas Repac (MLI/FRA)
Lastenmusiikkiorkesteri Amura (Suomi)
Momo Cat & Groundsound Band feat. Jhikoman (FRA/MAR/TAN/FIN)
Valravn (DEN)
DJ Svengali
Vuoden 2007 Maailma kylässä

Vuoden 2007 Maailma kylässä järjestettiin 26.–27. toukokuuta. Paikalla oli 400 näytteilleasettajaa ja myyjää sekä yli 40 etnistä keittiötä. Rauhanjärjestöt esittäytyivät yhdessä Rauhankylä-alueella sen merkeissä, että ensimmäinen suomalainen rauhanjärjestö oli perustettu sata vuotta aiemmin, vuonna 1907.
Musiikkiesiintyjiä olivat muun muassa:
Ska Cubano (Kuuba-Jamaika-UK)
il Murran (Kenia)
La Sarita (Peru)
Babylon Circus (Ranska)
Esther Bertram & Marlon Klein (Australia-Saksa)
Ranferí Aguilar (Guatemala),
Gjallarhorn (Suomi-Ruotsi)
Kari Tapio
Ourvision 2007 voittaja
The Valkyrians
All of Us
Olavi Uusivirta with Friends – In the Spirit of Woodstock
Silverio mi Son & Salsa de Cuba (Kuuba-Suomi)
Jimmie Lawson & Hannah Wilson with Gospel Jubilee Train (USA-UK-Kuuba-Sambia-Senegali-Suomi)
Zarkus Poussa
Yrjänä Sauros & Frank Boyle: Miittinki (Suomi-USA)
Herra Heinämäen Lato-orkesteri
Vuoden 2006 Maailma kylässä

Vuoden 2006 Maailma kylässä järjestettiin 27.–28. toukokuuta. Paikalla oli 400 näytteilleasettajaa ja myyjää sekä yli 40 etnistä keittiötä. Festivaali on järjestyksessään seitsemäs ja siellä vieraili muun muassa tasavallan presidentti Tarja Halonen.
Musiikkiesiintyjiä olivat muun muassa:
Nepathya (Nepal)
James Lhomi Group (Nepal)
La Kinky Beat (Espanja)
DJ Talvin Singh (Intia)
Kissmet (Iso-Britannia-Intia)
Don Johnson Big Band (Suomi)
Trio Töykeät feat. Dac Thien Qyen (Suomi-Vietnam)
Galaxy feat. Paleface (Senegal-Suomi)
Musoo Kunda
Fully Fullwood's Peter Tosh Celebration Tour (Jamaika)
Paukkumaissi (Suomi)
Vuoden 2005 Maailma kylässä

Maailma kylässä -festivaalin järjestämisestä tuli 28.–29.5. kuluneeksi 10 vuotta, ja juhlan kunniaksi festivaali muutettiin jokavuotiseksi tapahtumaksi. Lisäksi festivaalin asiaohjelmatarjontaa kasvatettiin huomattavasti.
Tapahtuman teemana oli ympäristö, mikä näkyi erityisesti Rautatientorille kootun jättiteltan Amazonas-näyttelyssä sekä sen ympärillä esittäytyneiden ympäristöjärjestöjen tarjonnassa.
Viikonlopun aikana nähtiin yli sata esitystä. Suurta suosiota ulkomaalaisista artisteista saivat muun muassa espanjalainen Cheb Balowski, chileläinen reggaebändi Gondwana, somalilais-englantilainen Maryam Mursal ja senegalilainen hip hop -ryhmä Bogostyle.
Suomalaisista tähdistä lavalle nousivat Värttinä, Kimmo Pohjonen Kluster, Jonna Tervomaa ja juhlafestivaalia varten kasattu erikoisyhtye Kymppiorkka. Sen riveissä cover-klassikoita esittivät muun muassa Paula Vesala, Mariko, Emma Salokoski, Tidjan ja Olavi Uusivirta.
Vuoden 2003 Maailma kylässä

Festivaalilla esiintyivät kuubalainen Los Cumbancheros, eteläafrikkalainen hip hop -ryhmä Black Noise sekä guinealainen Sembe. Loistavaa tanssia esitti tšetšenialainen tanssiryhmä Daimohkin lapset, joka maan kurjasta ja vaarallisesta tilanteesta huolimatta pääsi festivaalille. Festivaali järjestettiin Kaisaniemessä 17.–18.5.
Suomalaisista esiintyjistä mukana olivat muun muassa Katri Helena, Mariska, Bomfunk MC’s ja Maija Vilkkumaa.
Tapahtuman pääteemana oli ruoka, ja festivaalin Ruokamaailma-teltassa tarjoiltiin reilusti tuotettua ruokaa niin Suomesta kuin muualtakin maailmasta. Ruoka saattaa olla monelle Suomessa asuvalle itsestäänselvyys, mutta Kepa ja sen jäsenjärjestöt nostivat esille ne sadat miljoonat ihmiset, joiden ulottumattomissa tämä perustarve on. Kepan jäsenineen vuonna 2001 lanseeraama Ruoka-aika-kampanja toimiikin nälän poistamiseksi maailmasta.
Tapahtuman aikana käynnistettiin myös valtakunnallinen pyöräilyviikko.
Vuoden 2001 Maailma kylässä

Neljäs Maailma kylässä -festivaali järjestettiin 26.–27.5. Kaisaniemessä. Ulkomaisia artisteja olivat siperialainen kurkkulaulun komeetta Yat-Kha, senegalilainen Galaxy, Orquestra Caribe Kuubasta ja skamusiikin edelläkävijä Skatalites Jamaikalta. Cliché, Tasavallan Presidentti, Mari Rantasila, Piirpauke, Ultra Bra, Kwan ja Apulanta vastasivat viikonlopun kotimaisesta musiikista.
Kylässä oli ulkomaisia taiteilijoita niin kuva-, performanssi- kuin teatteritaiteen alalta. Festivaalilla keskityttiin erityisesti ruokaan ja kehitysyhteistyöhön. Tapahtumassa kerättiin nimiä vetoomukseen kehitysyhteistyömäärärahojen korottamiseksi. Festivaalin esiintyjistä vetoomuksen allekirjoittivat mm. Galaxyn, Skatalitesin, Apulannan ja Ultra Bran edustajat.
Vuoden 2001 festivaali keräsi tähän mennessä suurimman yleisönsä, viikonlopun aikana festivaalilla kävi noin 80 000 ihmistä.
Vuoden 1999 Maailma kylässä

Maailma kylässä -festivaali palasi 29.–30. toukokuuta 1999 Kaisaniemeen, mihin kerääntyi osanottajia vielä edellisiä vuosia enemmän. Festivaalin pääteema oli Jubilee 2000 -kampanja, jonka tavoitteena oli saada köyhien maiden velat peruutettua. Festivaalilla vietettiin myös Suomen Lähetysseuran ensimmäistä Jubilee-messua.
Festivaalilla nähtiin useita kansainvälisiä esiintyjiä Afrikasta. Mukana olivat muun muassa eteläafrikkalainen Busi Mhlongo, kamerunilainen Sally Nyolo, kymmenhenkinen nuorten tanssiteatteriryhmä Casa de Cultura Mosambikista sekä kuubalainen Klimax-ryhmä.
Suomalaista musiikkitarjontaa edustivat Ultra Bra, Eino Grön, Eläkeläiset, Pauli Hanhiniemi ja Perunateatteri sekä Pohjannaula.
Vuoden 1997 Maailma kylässä

Toinen Maailma kylässä -festivaali järjestettiin Auroran kentällä ja VR:n makasiineilla 24.–25. toukokuuta 1997. Festivaali päätyi Kaisaniemen puiston sijaan yllättäen uuteen paikkaan, kun Superpesikseen noussut Kaisaniemen Tiikerit ja festivaaliorganisaatio eivät päässeet yhteisymmärrykseen Kaisaniemen kentän käytöstä. Järjestäminen uudessa paikassa oli iso ponnistus, mutta alueelle nousi peräti yhdeksän esiintymislavaa.
Festivaalin teemoiksi valikoituivat aina yhtä ajankohtaiset arvot: ihmisoikeudet, suvaitsevaisuus ja monikulttuurisuus. Ne näkyivät niin esiintyjävalinnoissa, esityksissä kuin muussakin toiminnassa.
Festivaalilla muistettiin erityisesti lokakuussa 1995 surmattua nigerialaista kirjailija-aktivisti Ken-Saro Wiwaa. Maan huonosta ihmisoikeustilanteesta muistutettiin myös nigerialaisen Femi Kutin ja hänen yhtyeensä The Positive Forcen esityksessä, joka jatkoi Femin isän Fela Kutin aktivismin ja afrobeatin jalanjäljissä.
Intialais-englantilainen Pardesi Bhangra Music Machine ja YK:n rauhanmitalin saanut reggaebändi Third World vastasivat festarin muusta kansainvälisestä tarjonnasta.
Suomalaisia artisteja esiintyi jälleen kymmeniä. Kärkinimiä olivat esimerkiksi musiikkiviennin kuninkaalliset HIM ja The 69 Eyes sekä omaperäinen Tuomari Nurmio sekä Giant Robot.
Vuoden 1995 Maailma kylässä

Maailma kylässä -festivaalin taival alkoi näyttävästi, kun Helsingin Kaisaniemeen kerääntyi yli 150 kansalaisjärjestöä ja runsaat sata esiintyjää 20.–21. toukokuuta 1995. Yleisöä festivaalilla kävi viikonlopun aikana kymmeniä tuhansia. Tapahtuman sijoittaminen toukokuun loppupuolelle myötäili Helsingin Mahdollisuuksien tori -tapahtuman perinteistä aikataulua, koska festivaali rakennettiin käytännössä järjestötapahtuman ympärille.
Tapahtuma järjestettiin ensimmäisenä vuonna kertaluontoisesti, ja se oli Euroopan neuvoston rasisminvastaisen kampanjan Suomen päätapahtuma. Samalla Kehitysyhteistyön palvelukeskus Kepa ry juhli 10-vuotissynttäreitään.
Esiintyjälista oli erityisen komea, kun uuden festivaalin piti erottua muusta tapahtumamassasta. Artisteina liikuttivat ja tanssittivat esimerkiksi jamaikalainen reggaelegenda Black Uhuru, yhdysvaltalainen funkia, poppia ja hiphopia yhdistellyt Defunkt ja kurdistanilainen Kardo.
Kotimaisista suosikeista mukana olivat muun muassa uraansa aloitellut Rasmus, myöhemmin Ultra Bra -nimellä kulkenut Kerkko Koskinen Ensemble, Angelin tytöt, Ismo Alanko, M. A. Numminen ja Pelle Miljoona & Rockers.
Historiaa

Vaasan Kehitysmaaseurassa keksittiin 1980-luvun puolivälissä idea kansalaistoiminnan esittelyyn. Näin syntyivät Mahdollisuuksien torit, jotka pian levisivät ympäri Suomea. Helsingin Mahdollisuuksien torista kasvoi ensimmäinen täysmittainen Maailma kylässä -festivaali vuonna 1995. Festivaali ja Mahdollisuuksien tori järjestettiin vuorovuosina vuoteen 2005 asti, minkä jälkeen tori on ollut osa jokavuotista festivaalia. Festivaalia järjestettiin aluksi VR:n makasiineilla ja sitten pitkään Kaisaniemen puistossa ja Rautatientorilla. Kaisaniemen puiston mentyä remonttiin festivaalin oli määrä siirtyä Suvilahden tapahtuma-alueelle, mutta koronaviruspandemian vuoksi täysimittaista suurtapahtumaa ei voitu vuosina 2020–2022 järjestää. Vuonna 2020 järjestettiin festivaaliradio ja 2021 virtuaalifestivaali. Vuonna 2022 Maailma kylässä puolestaan levittäytyi eri puolille Helsinkiä hybridi- ja pop-up-tapahtumana.
Festivaalin pääjärjestäjä oli alun perin Kepa, suomalainen globaalien kehityskysymysten asiantuntijajärjestö. Kepa yhdistyi kesäkuussa 2018 Kehys ry:n kanssa, jolloin järjestöt muodostivat yhteisen kattojärjestön nimeltä Fingo.
Maailma kylässä -festivaalista on vuosien saatossa kasvanut järjestöjen, festivaalikansan, poliitikkojen ja mielipidevaikuttajien jokakeväinen kohtaamispaikka sekä suomalaisen järjestökentän voimannäyte.
Aiheesta muualla

Kuvia tai muita tiedostoja aiheesta Maailma kylässä Wikimedia Commonsissa
Maailma kylässä -festivaalin kotisivut
Maailma kylässä 2011 festivaalien yksi paneelikeskusteluista. Kuvassa vasemmalta oikealle: Maria Lohela (ps), Pertti Salolainen (kok), Aila Paloniemi (kesk), Erkki Tuomioja (sd). Puheenjohtajana tilaisuudessa oli toimittaja Johanna Korhonen (ei kuvassa).
Maailma kylässä -festivaali VR:n makasiineilla vuonna 1997.
Maailman Voittaja -näyttely

Maailman Voittaja on FCI:n järjestämä kansainvälinen koiratapahtuma, joka lukeutuu yli 10 000 vuosittaisen ilmoittautumisen myötä maailman suurimpiin koiratapahtumiin. Yleensä se kestää jopa 4-6 päivää. Se on järjestetty vuodesta 1971 lähtien vuosittain, ja se pidetään joka vuosi eri maassa. Sitä on myös kutsuttu maailman tärkeimmäksi koiranäyttelyksi. Maailman Voittaja -näyttelyyn kuuluu varsinaisen koiranäyttelyn lisäksi agility-, tottelevaisuuskoe-, Junior Handler-näytökset sekä paljon muuta ohjelmaa. Jokainen rotunsa paras, vastakkaisen sukupuolen paras ja jokaisen rodun kummankin sukupuolen junioriluokan paras koira saa virallisen Maailman Voittaja - tai Maailman Juniorivoittaja -tittelin. FCI:n jäsenmaista tulevat osallistujat pääsevät mukaan automaattisesti ilmoittautumalla, mutta sen ulkopuolisiin järjestöihin kuten American Kennel Clubiin kuuluvat osallistujat pääsevät mukaan vain kutsusta.
El Dorado (albumi)

| El Dorado Shakira |
| --- | --- | --- |

Studioalbumin tiedot
 Julkaistu: 26. toukokuuta 2017
 Tyylilaji: pop, latinalainen pop, reggaeton
 Levy-yhtiö: Sony Latin
Listasijoitukset
  32.
Shakiran muut julkaisut
| Shakira 2014 | El Dorado 2017 | Shakira in Concert: El Dorado World Tour 2019 |
Singlet albumilta El Dorado
 ”La Bicicieta” Julkaistu: 27. toukokuuta 2016  ”Chantaje” Julkaistu: 28. lokakuuta 2016  ”Deja Vu” Julkaistu: 24. helmikuuta 2017  ”Comme moi” Julkaistu: 31. maaliskuuta 2017  ”Me Enamoré” Julkaistu: 7. huhtikuuta 2017  ”Perro Fiel” Julkaistu: 15. syyskuuta 2017  ”Trap” Julkaistu: 26. tammikuuta 2018  ”Nada” Julkaistu: 3. marraskuuta 2018
El Dorado (nimetty kultakaupungin El Dorado mukaan) on kolumbialaisen laulajan Shakiran yhdestoista studioalbumi, jonka julkaisi 26. toukokuuta 2017 Sony Music Latin . Levyllä laulataan pääosin espanjaksi, ja siinä on kolme laulua englanniksi. Kymmenennen studioalbuminsa Shakira (2014) jälkeen Shakira sai toisen lapsen, kärsi kirjoittamiskammosta ja oli epävarma uransa tulevaisuudesta. Hänen "La Bicicleta" -singlensä Carlos Vivesin kanssa ja hänen poikaystävänsä Gerard Piquén tuki kuitenkin rohkaisivat Shakiraa jatkamaan työtään muusikkona.
Shakiran henkilökohtaisesta elämästä ja kokemuksista kertova El Dorado koostuu pääasiassa kappaleista, jotka kertovat laulajan suhteesta Piquéen. Shakira värväsi pitkäaikaisen yhteistyökumppaninsa Luis Fernando Ochoan sekä uudet tuottajat Supa Dups, Rude Boyz ja The Arcade . Albumi on sekoitus latinalaista popia ja reggaetonia, ja siinä on vaikutteita bachatasta, vallenatosta ja elektronisesta popista. Levyllä on kuusi singleä vierailevan artistin kanssa: kaksi kolumbialaisen laulajan Maluman kanssa ja yksi Nicky Jamin, Vivesin, Prince Roycen, Black M:n ja Magic!:n kanssa.
Musiikkikriitikot kehuivat levyn koherenssia ja sen hauskaa mutta kypsää luonnetta. Joidenkin kriitikkojen mielestä El Doradossa ei  ole tarpeeksi luovuutta ja se tukeutuu liian voimakkaasti aiemmin julkaistuihin yhteistyöhösingleihin. Levy debytoi listoilla kymmenen parhaan joukossa Argentiinassa, Itävallassa, Ranskassa, Espanjassa ja Sveitsissä. Se saavutti ensimmäisen sijan Yhdysvaltojen Top Latin Albums -listalla ja Billboard 200 -listalla sijan 15. "Chantaje" oli albumin ensimmäinen single. Se osoittautui maailmanlaajuiseksi menestykseksi, viettäen 11 peräkkäistä viikkoa Billboardin Hot Latin Songs -listan ensimmäisellä sijalla ja tullen sertifioiduksi 16 x platinaa Records Industry Association of America -järjestön (RIAA) myöntämällä sertifikaatilla. Toinen ja kolmas single, "Me Enamoré" ja "Perro Fiel", saavuttivat myös kaupallista menestystä. Vuoden 2018 alussa "Trap" julkaistiin albumin neljäntenä singlenä. Vaikka Shakira ei juurikaan muuten promotoinut albumia El Dorado World Tour -konserttikiertueen lisäksi. Vuonna 2018 albumi voitti Grammy-palkinnon parhaasta latinalaisesta pop-albumista, ja se oli kolmas Shakiran voittama Grammy-palkinto. El Dorado World Tour -kiertueen piti alun perin alkaa marraskuussa 2017, mutta Shakira lykkäsi kiertueen alkamista äänihuultensa leikkauksen takia.
Äänittäminen

Shakira aloitti albumin parissa työskentelyn vuoden 2016 alussa. Maaliskuussa 2016 hän julkaisi Instagram-tililleen kuvia kappaleiden kirjoittamisprosessista pitkäaikaisen yhteistyökumppaninsa Luis Fernando Ochoan kanssa ja itse soittaen rumpua uutta albumiaan varten.
Tyyli

El Dorado on pääosin espanjankielinen albumi, jossa on kolme englanninkielistä kappaletta, ja Shakira myös laulaa yhdellä kappaleella ranskaksi. Shakira itse totesi, että albumilla on kappaleita, "joilla on erilaisia vaikutteita reggaetonista, bachatasta, pop-musiikista ja hänen omasta elämästään".  Levyn avaa "Me Enamoré" ("Rakastuin"), "pomppiva popin ja elektronisen musiikin yhdistelmä",  ja "digitaalisesti jytisevä lyyrinen breakdown".  Lyyrisesti kappale kertoo tarinan siitä, kuinka Shakira tapasi Gerard Piquén, ja kertoo yksityiskohtia "välittömästä yhteydestä heidän välillään, kun Shakira mitään sellaista vähiten odotti".  Shakiran mukaan "kappale kertoo hetkestä hänen elämässään, kun hän oli niin rakastunut, että kiipeili kirjaimellisesti puihin". "Nada" ( "Ei mitään") seuraa albumilla "Me Enamoréa", ja on balladi , jossa puhutaan yksinäisyydestä ja rakastettunsa ikävöinnistä. Rolling Stonen Sarah Grantin mukaan ""Nada" edustaa 'tuttua Shakiran tyyliä jo vuoden 2001 singlestä "Poem To A Horse" aina vuoden 2014 singleen "Empire"."  "Chantaje" ("Kiristys") on ensimmäinen duetto Maluman kanssa. Se on elektroninen reggaeton-kappale jahdista "himokaan miehen ja saatavilla olemattoman naisen välillä." Shakira avasi kappaleen lyriikkaa: "Halusin antaa sille epätavallisen näkökulman, jossa tyttö on ilkeä, koska olen kyllästynyt kuulemaan kappaleita, joissa naiset valittavat siitä, kuinka heitä kohdellaan väärin. Tällä kertaa minä halusin ottaa tilanteen hallintaan. Halusin edustaa sitä suhteen ilkeämpää osapuolta - sitä huoletonta ja vapaahenkistä."
Singlet

"Chantaje" julkaistiin ensimmäisenä singlenä 28. lokakuuta 2016. Kappaleesta tuli valtava hitti Latinalaisessa Amerikassa ja espanjankielisillä alueilla,  ja se saavutti listojen huipun Espanjassa, Guatemalassa, Meksikossa, Ecuadorissa, Uruguayssa ja Hot Latin Songs listalla Yhdysvalloissa, missä se pysyi huipulla 11 viikkoa.  Se saavutti myös kohtalaista menestystä maailmanlaajuisesti ja saavutti kymmenen parhaan listasijan Sveitsissä, Israelissa, Romaniassa, Bulgariassa ja monissa muissa maissa, sekä 20 parhaan sijan Italiassa, Ranskassa, Saksassa ja Belgiassa. Yhdysvaltain Billboard Hot 100 -listalla "Chantaje" saavutti sijan 51 ja tuli Shakiran toiseksi korkeimpaan listasijoitukseen yltäväksi espanjankieliseksi kappaleeksi Hot 100 -listalla singlen "La Tortura" (2005) jälkeen. Amerikan Recording Industry Association of America on sertifioinut "Chantajen" 16 × Platinalla latinalaisilla kriteereillä sen myytyä yli 960 000 kopiota. Kappaleen musiikkivideo on saanut YouTubessa yli 2,5 miljardia katselua ja kappale on kerännyt yli 670 miljoonaa soittoa Spotifyssa.
"Me Enamoré" julkaistiin albumin toisena singlenä 7. huhtikuuta 2017. Kappale saavutti kolmannen sijan Espanjassa sekä pääsi 20 suosituimman joukkoon Argentiinassa, Chilessä, Guatemalassa, Meksikossa ja Uruguayssa. Yhdysvalloissa se on saavutti sijan 83 Billboard Hot 100 -listalla ja sijan 4 Hot Latin Songs -listalla, ja tuli Shakiran 26:nneksi kymmenen parhaan joukkoon yltäväksi kappaleeksi listalla.  Kappaleen musiikkivideo keräsi median huomion Gerard Piquén esiintymisen vuoksi.
"Perro Fiel" julkaistiin alun perin albumin promosinglenä 25. toukokuuta 2017. Se julkaistiin virallisesti kolmantena singlenä 15. syyskuuta 2017, samana päivänä kuin sen musiikkivideo julkaistiin. Kappaleen musiikkivideo kuvattiin Barcelonassa 27. heinäkuuta 2017. Ennen kuin se julkaistiin sinkkuina, se sai kultasertifikaatin Espanjassa yli 20 000 kopiota myytyään 30. elokuuta 2017. Kappale tuli listoilla Espanjassa kolmanneksi ja ensimmäiseksi Argentiinassa, Meksikossa, Uruguayssa ja monissa muissa Latinalaisen Amerikan maissa.  Yhdysvalloissa kappale saavutti sijan 100 Billboard Hot 100 -listalla, ja se on saavutti sijan 6 Hot Latin Songs -listalla, tullen Shakiran 27:nneksi kymmenen parhaan joukkoon yltäväksi kappaleeksi listalla.
"Trap", joka julkaistiin alun perin promosinglenä ennen albumia, julkaistiin albumin neljäntenä singlenä 26. tammikuuta 2018.  Kappaleessa on vierailevana laulajana kolumbialaislaulaja Maluma; kappaleen mustavalkoinen musiikkivideo julkaistiin 26. tammikuuta 2018, sen ohjaajan ollessa Jaume de Laiguana.  "Trap" debytoi sijalla 45 Billboardin Hot Latin Songs -listalla samalla viikolla kun El Dorado julkaistiin ja saavutti myöhemmin huippusijansa 17 10. helmikuuta 2018 päättyneellä viikolla.
"Nada", joka julkaistiin alun perin promosinglenä ennen albumia, julkaistiin albumin viidentenä singlenä 3. marraskuuta 2018.
Kappaleet

Me Enamoré – 3.47
Nada – 3.10
Chantaje (feat Maluma) – 3.16
When a Woman – 3.18
Amarillo – 3.40
Perro Fiel (feat. Nicky Jam) – 3.15
Trap (feat. Maluma) – 3.20
Comme Moi (with Black M) – 3.08
Coconut Tree – 3.50
La Bicicleta (Carlos Vivesin kanssa) – 3.48
Deja Vu (feat Prince Royce) – 3.16
What We Said (Comme Moi English Version) (feat MAGIC!) – 3.00
Toneladas – 3.12
Japaninvihertikka

| Japaninvihertikka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tikat Picidae
Suku::  Vihertikat Picus
Laji::  awokera
Kaksiosainen nimi
 Picus awokera  (Temminck, 1836) 
Katso myös
   Japaninvihertikka Wikispeciesissä   Japaninvihertikka Commonsissa 
Infobox OKNimi-testi OKIUCN-testi OK: 
Japaninvihertikka (Picus awokera) on Japanin kotoperäinen tikka. Lajin holotyypin kuvaili Coenraad Jacob Temminck Honshusta 1836.
STS-1

STS-1 (Space Transportation System 1) oli Nasan ensimmäinen kiertoradalle lennetty avaruussukkulalento. Columbia-sukkula laukaistiin Kennedyn avaruuskeskuksesta 12. huhtikuuta 1981 klo 12.00 UTC-aikaa. Lento kesti 54,5 tuntia ja päättyi sukkulan laskeutumiseen Edwardsin lentotukikohtaan 14. huhtikuuta klo 18.20 sukkulan kierrettyä maan 37 kertaa. Lennon tavoitteena oli demonstroida turvallinen nousu kiertoradalle sekä paluu laskuun ja varmistaa avaruussukkulan järjestelmien toiminta käytännössä.  Kyseessä oli ensimmäinen amerikkalainen miehitetty avaruuslento sitten vuoden 1975 Apollo-Sojuz testiprojektin (ASTP).
Miehistö

| Asema | Astronautti |
| --- | --- |
Komentaja: John Young 5. avaruuslento
Lentäjä: Robert Crippen 1. avaruuslento
Komentaja John Young ja lentäjä Robert Crippen valittiin STS-1:n miehistöksi vuoden 1978 alussa. Young totesi, että astronauttitoimiston päällikkönä hän suositteli itseään lennon komentajaksi. Young, jolla oli neljä aiempaa lentoa, oli tuolloin NASA:n kokenein astronautti, ja hän oli myös NASA:n astronauttiryhmän 2 ainoa edelleen palveluksessa oleva jäsen. Hän lensi kahdesti Gemini-projektissa ja kahdesti Apollo-ohjelmassa, käveli kuussa vuonna 1972 Apollo 16:n komentajana ja tuli astronauttitoimiston päälliköksi vuonna 1974.
Crippen, joka kuului NASA:n astronauttiryhmään 7 miehitetyn kiertoratalaboratorion (MOL) peruuttamisen jälkeen, oli alokas, ja hänestä tulisi ensimmäinen astronauttiryhmänsä astronautti, joka lensi avaruuteen. Ennen kuin hänet valittiin STS-1:n lennolle, Crippen osallistui Skylab Medical Experiment Altitude -testiin (SMEAT) ja toimi myös kapselin kommunikaattorina (capcom) kaikissa kolmessa Skylab-lennossa ja Apollo-Sojuz Test Projectissa (ASTP).
Columbia-sukkulassa oli sekä Youngin että Crippenin EMU-yksiköt (Extravehicular Mobility Unit) hätä-avaruuskävelyn varalta. Tarvittaessa Crippen menisi aluksen ulkopuolelle, ja Young osottaisi aluksessa valmiina, jos Crippen tarvitsisi apua.